નિકોલ-નરોડા રોડ પર આવેલ ધરણેન્દ્રનગર સોસાયટીમાં રહેતાં વત્સલાબહેન નાયર વિઝા અપાવવા અંગેનાં સલાહ-સૂચનની કામગીરી કરે છે. મૂળ બેંગલુરુના રહેવાસી અને નવરંગપુરાના ચીનુભાઇ ટાવરમાં ઓફિસ ધરાવતા શશીધરન ગટેરી સાથે તેઓની ઓળખાણ થઇ હતી. શશીધરન વિદેશમાં નોકરી અને વિઝા અપાવવાનું કામ કરતો હોઇ તેણે વત્સલાબહેનને કોઇ યુવકને વિદેશ જવું હોય તો તે મોકલી આપશે કહી વિશ્વાસમાં લીધા હતા.